Β Χαλικόδρομος

*Χωρίς δεύτερη σκέψη, ο καλύτερος και ομορφότερος δρόμος στο Ποικίλο !*

## Γενικά

Ο **Β Χαλικόδρομος** είναι ένας τεράστιος χαλικόδρομος στο Ποικίλο Όρος. Αποτελεί βασικό κομμάτι όλων των διαδρομών του Petroupoli Bike Crew, λόγω του γεγονότος πως διασχίζει ένα μεγάλο μέρος του βουνού. Συνδέει επίσης πολλές τοποθεσίες και μέρη. Τέλος, είναι ο δεύτερος μεγαλύτερος σε μήκος δρόμος του βουνού, μετά από τα 9.35km που διανύει ο Χαλικόδρομος Γηπέδων Γρηγορίου - Αφαίας.

## Ονομασία

Αν και η επίσημη ονομασία του είναι Β Χαλικόδρομος, του έχουν δοθεί πολλά και διαφορετικά ονόματα κατά τόπους. Μερικά από αυτά είναι ο **Μακρύς Δρόμος**, η **Route 66 (του Ποικίλου)** κ.α. Για τις υπόλοιπες ονομασίες δείτε την παράγραφο 'διαδρομή'.

## Διαδρομή

### **Τμήμα 1 (Γήπεδο Καματερού - 1η Κεραία Καματερού)**

Ο δρόμος ξεκινά πλέον σε διασταύρωση με τον ΣΤ Χαλικόδρομο και δεν μπένει στο Γήπεδο Καματερού. Έπειτα ανεβένει τους πρόποδες του βουνού από την πλευρά του Καματερού, περνά κάτω από το Ταμπούρι και ξανανεβένει, για να φτάσει έπειτα στην 1η Κεραία Καματερού. Το μήκος αυτής της διαδρομής είναι περίπου 2km και η ποιότητα της μέτρια προς καλή. Στο τμήμα αυτό μπορούμε να δούμε την απίθανη θέα, το επιβλητικό Ταμπούρι, το Φαράγγι Άι Ηλεία και κυρίως τα πολλά (αλλά δυστυχώς ξερά) ρέματα. Να αναφέρουμε εδώ πως ο δρόμος αυτός έχει δευτερεύον σημασία πλέον, καθώς τον έχει αντικαταστήσει πλήρως ο ΣΤ Χαλικόδρομος. Παρόλα αυτά, δεν είναι σπάνιο να πετύχετε κόσμο. Ο δρόμος αυτός ονομάζεται επίσης **Παλιός** (με **Νέο** τον ΣΤ Χαλικόδρομο), **Α Χαλικόδρομος 2**, λόγω της παρόμοιας ποιότητας του με τον ομώνυμο χαλικόδρομο, αλλά και **Δρόμος των Ερωτευμένων** (πιστέψτε μας, δεν θέλετε να ξέρετε το γιατί). Τέλος, δεν υπάρχει μέχρι στιγμής κάποιο μονοπάτι που να τον συνδέει με το Καματερό αλλά στην μέση της διαδρομής υπάρχει ο Χωματόδρομος Ταμπουρίου προς την ομώνυμη κορυφή.

### **Τμήμα 2 (1η Κεραία Καματερού - Κόμβος Ελαιών)**

Στο τμήμα αυτό ο Β Χαλικόδρομος αλλάζει αρκετά. Αποτελεί εκεί, την κύρια οδική αρτηρία του Ανατολικού Ποικίλου, μήκους ~1,60 km. Συνεχίζοντας λοιπόν από το τμήμα 1, συναντά τον ΣΤ Χαλικόδρομο και την 1η Κεραία και κατευθύνεται προς το Βορεινό. Έπειτα θα περάσει από την 2η Κεραία Καματερού, την 3η Κεραία Καματερού, το Χωράφι της Αλεπούς και περιφερειακά του Βορεινού για να καταλήξει στον Κόμβο Ελαιών. Ο δρόμος είναι (υπερβολικά) καλός και θα σας κάνει να αγαπήσετε λίγο περισσότερο το Cross Country. Επίσης, η συνεχής αλλαγή ανηφόρας - κατηφόρας θα δοκιμάσει την αντοχή σας, χωρίς όμως να σας κουράσει ιδιαίτερα. Μπορείτε δε να αναπτύξετε μεγάλη ταχύτητα. Για όποιον το επιθυμεί, υπάρχει και ο Χωματόδρομος Βορεινού, ο οποίος αποτελεί παράκαμψη και παλιότερο τμήμα του Β Χαλικόδρομου.

### **Τμήμα 3 (Κόμβος Ελαιών - Μυστικό Παγκάκι)**

Πίσω στην κύρια διαδρομή, συνεχίζουμε προς τα νοτιοδυτικά. Το τμήμα 3 ξεκινά στον Κόμβο Ελαιών και περνά πάνω από την περιοχή του Κάστρου για να συναντήσει την Βαρέλα και την Ζαχαρίτσα (trails) στο Μυστικό Παγκάκι. Η διαδρομή μήκους περίπου 1km περνά από δάσος και έχει μικρά ανοίγματα θέας. Από άποψη ποιότητας, είναι εξίσου καλή και έχει και πάλι το σύστημα ανηφόρας - κατηφόρας. Ψηλά, φαίνεται ο Θρόνος του Οδυσσέα.

### **Τμήμα 4 (Μυστικό Παγκάκι - Διασταύρωση)**

Το τμήμα αυτό είναι το πιο γνωστό με την περισσότερη κίνηση και αποτελεί βασικό κομμάτι της ανάβασης του βουνού. Έχει μήκος 1.20km και καλή ποιότητα. Ξεκινώντας από το Μυστικό Παγκάκι συναντάμε μία ανηφόρα και μόλις την ανεβούμε φτάνουμε στο Κλασσικό 2. Από εκεί και μέχρι την Διασταύρωση ο δρόμος έχει εναλλαγή ανηφόρας - κατηφόρας, που ξεκουράζει τον αναβάτη που διέσχισε τον Α1 Χαλικόδρομο. Διασχίζει τις περιοχές της Κολώνας και της Θέας Σπιτιών, οι οποίες αποτελούν παλιές στάσεις για να φτάσει στην Διασταύρωση.

### **Τμήμα 5 (Διασταύρωση - Καμένα)**

Το 5ο τμήμα του Β Χαλικόδρομου είναι κάτι παραπάνω από ένα δρόμο. *Έχει τη δική του μαγεία*. Αρχικά επιλέγουμε να μην περάσουμε την Διασταύρωση αλλά να κατεβούμε αριστερά. Έπειτα συναντάμε την Κατηφόρα της Διασταύρωσης, με τις πέτρες και τα χαλίκια. Μερικά μέτρα παρακάτω ο δρόμος καλυτερεύει και γίνεται ευθεία. Πλέον οδηγούμε πάνω από το νταμάρι στο οποίο βρίσκεται το Θέατρο Πέτρας. Λίγο πιο κάτω, ο χωματόδρομος στρίβει προς τα δεξιά και πλέον είμαστε σε ένα από τα ομορφότερα τμήματα του Β Χαλικόδρομου, την Στροφάρα του Καρ. Ο δρόμος αυτός θα σας μαγέψει, με το βουνό στα δεξιά και το γκρεμό που δημιουργεί το Φαράγγι Γρηγορίου στα αριστερά. Λίγο πιο κάτω βρίσκεται το μνημείο του Καρ., στο σημείο που στις 4/6/2020 έγινε ένα μεγάλο ατύχημα. Έπειτα αρχίζει νέα κατηφόρα, στην αρχή της οποίας βρίσκεται (στα δεξιά) μία σπηλιά. Κατεβένοντας, φτάνουμε στο 2ο Δάσος, όπου ο δρόμος σκεπάζετε από τα δέντρα. Εδώ υπάρχει η επιλογή να κατεβούμε το Σχολείο trail προς τα Γρηγορίου. Το 2ο Δάσος επίσης, όπως και όλο το 5ο τμήμα άλλωστε, προσφέρεται για φωτογράφιση. Βγαίνοντας από εκεί, ο Β Χαλικόδρομος μας χαρίζει και πάλι την μοναδική του θέα και κάνει μία διαδρομή σε σχήμα W για να καταλήξει στα Καμένα. Μέχρι τα καμένα θα συναντήσουμε τις δύο εξόδους του νεότερου Γ Χαλικόδρομου και κάποια trails. Ο δρόμος εκεί είναι μοναδικός στο είδος του, με το κοκκινόχωμα του από τη μία και την εναλλαγή ανηφόρας - κατηφόρας από την άλλη. Η φοβερή αυτή διαδρομή, μετά από ~2.30 km, τελειώνει στα Καμένα και τον Γ Χαλικόδρομο. Το τμήμα αυτό φέρει τις ονομασίες **Δρόμος του Καρ.** και **Παλιός** (εφόσον ο Καινούριος είναι ο Γ Χαλικόδρομος, που αντικατέστησε αυτό το μαγικό κομμάτι).

### **Τμήμα 6 (Καμένα - Γρηγορίου)**

Μετά τα Καμένα, ξεκινά το τελευταίο τμήμα του δρόμου. Πλέον, ο Β Χαλικόδρομος είναι κοινός με τον Γ Χαλικόδρομο. Πρώτα περνάμε τις μεγάλες Λακκούβες των Καμένων και έπειτα την Ανηφόρα Γρηγορίου. Αφού ανεβούμε, συναντάμε τον Χαλικόδρομο Γηπέδων Γρηγορίου - Αφαίας στα δεξιά μας. Ο Β + Γ Χαλικόδρομος ακουλαθά την αριστερή διχάλα και μετά από άλλη μία αριστερή στροφή καταλήγει στο τέρμα του, στα Γήπεδα Γρηγορίου.

## Διασταυρώσεις

Ο Β Χαλικόδρομος, λόγω του μεγάλου μήκους του, έχει πληθώρα διασταυρώσεων:

1. ΣΤ Χαλικόδρομος (στην αρχή)
2. Χωματόδρομος Ταμπουρίου
3. Χωματόδρομος Χωραφιού της Αλεπούς
4. ΣΤ Χαλικόδρομος (στην 1η Κεραία Καματερού)
5. Χωματόδρομος Απόμερου
6. Χωματόδρομος Χωραφιού της Αλεπούς
7. Χωματόδρομος Φαλαγγίου Άι Ηλεία
8. Χωματόδρομος Βορεινού
9. Χωματόδρομος Πανοράματος Αλκυών - Βορεινού
10. Χωματόδρομος Βορεινού, Χαλικόδρομος Κάστρου, Δ Χαλικόδρομος, Χωματόδρομος Μουσαμά (στον Κόμβο Ελαιών)
11. Νάρθηκας 1 Trail
12. Νάρθηκας 2 Trail
13. Βαρέλα Trail
14. Ζαχαρίτσα Trail
15. Μονοπάτι Κλασσικό 2
16. Εργοδηγός 1 Trail
17. Μονοπάτι Β Χαλικόδρομου -  Θρόνου του Οδυσσέα
18. Έρως Trail
19. Κατρακύλα Trail
20. Γ Χαλικόδρομος (στην Διασταύρωση)
21. Κρυφό Trail
22. Σχολείο Trail
23. Πάρκο 2 Trail
24. Πάρκο 1 Trail
25. 1η Συνδετηρία
26. Μονοπάτι Γρηγορίου
27. 2η Συνδετηρία
28. Καμένα Trail
29. Γ Χαλικόδρομος (στα Καμένα)
30. Μονοπάτι Β + Γ Χαλικόδρομου - Μεγάλου Οδυσσέα
31. Χαλικόδρομος Γηπέδων Γρηγορίου - Αφαίας
32. Χωματόδρομος Γηπέδων Γρηγορίου - Φυτωρίου
33. Fast Crag Trail
34. Περιμετρική Οδός Γηπέδων Γρηγορίου